# data[].attributes.body
Situat a uns 50 km al nord de Lalibela, és un indret poc visitat pels turistes però molt significatiu. És el mausoleu dels antics reis de la dinastia Zagüe; l'interior és ple de cassetonats pintats i murals amb motius geomètrics. És considerat un lloc sant, i és per això que, durant anys, milers de persones hi anaven per transcórrer els seus últims dies de vida i ésser sepultats allí. Una de les coves del monestir s'ha convertit, amb el temps, en un magnífic ossari.

# data[].attributes.body
El 60% de la població de la Lalibela és cristiana ortodoxa gràcies al fet que, durant la supremacia de l'Imperi d'Askum,  les terres etíopes servien de nexe entre el món romà i l'Orient proper, afavorint així l'arrelament del cristianisme i el sorgiment del crisitanisme ortodox etíop.
Els temples de Lalibela són el destí més important per aquest grup religiós; milions de pelegrins i turistes hi arriben cada any per participar en les diverses festivitats.

# data[].attributes.body
Lalibela, antigament anomenada Roha, és una petita ciutat situada al nord-est  d'Etiòpia, que alberga 50000 habitants. És coneguda pels seus esplèndids temples excavats en la roca, que la fan ser el principal destí turístic d'Etiòpia. Tanmateix, Lalibela és una ciutat estancada en el passat: no hi ha ni gasolineres ni farmàcies, i fa poc ni tan sols no hi havia electricitat i aigua corrent; viuen bàsicament d'una agricultura de subsistència i del turisme.

# data[].attributes.body
https://www.youtube.com/watch?v=zI4N0KrDjLg
https://www.youtube.com/watch?v=HBq_zOzhTqw
(van ser declarats Patrimoni de la Humanitat per la UNESCO l'any 1978.)

# data[].attributes.body
El monument, situat a uns 645 km de Lalibela, està compost per 11 temples medievals enfonsats en la roca.  Cada temple va ser excavat minuciosament en una roca basàltica vermella, fent ús d'atxes, cisells, etc. Així mateix, per evitar inundacions de rius subterranis durant l'excavació, es varen construir diversos canals de drenatge i rases; de l'aigua extreta, s'omplien cisternes i piques baptismals per a les cerimònies.
Els temples, seguint el costum ortodox, presenten una porta a cada costat de la roca; s'hi arriba gràcies a unes escales que connecten amb la rasa de la construcció.

# data[].attributes.body
Aquests temples foren construïts pel rei Lalibela de la dinastia Zagüe, en algun moment dels segles XII i XIII (1137-1270). El rei es va inspirar en els mateixos temples de Jerusalem i en l'estil arquitectònic dels seus predecessors, els askum.
Segons una llegenda popular, de nit, una munió d'àngels apareixia i ajudava a avançar la construcció, que va trigar uns 24 anys (tot i que es diu que alguns dels temples es van construir en tan sols 24 hores!).

# data[].attributes.body
Les esglésies de Lalibela estan distribuïdes en dos grups principals, separats pel canal de Jordanos, que representa el riu Jordà, però connectades a través de túnels i passatges subterranis. La Creu Monolítica, que es veu a la imatge, marca l'inici del recorregut de pelegrinatge. El primer grup representa la Jerusalem terrenal i, el segon, la celestial.
Biet Medhani Alem, segons la UNESCO, és el temple monolític més gran del món. Així mateix, algunes de les esglésies arriben als 10 m d'alçada